In nomine sancte et individue Trinitatis, presentibus cunctis et futuris notifico, quod ego Hugo Dux Burgundie, quando filiam meam Aremburgem tradidi in monasterio Lariacensi Deo serviente, laude uxoris mee Mathildis, ac filiorum meorum; Odonis, Roberti, Henrici, Hugonis, dederim Deo et sancto Benigno Divionensi ac monialibus de Lariaco omnem justiciam cum omnibus exactionibus et consuetudinibus quas apud Lariacum habebam, vel me debere ibidem dicebam, et concesserim ut monachi qui eidem loco preessent, jure quieto in perpetuum illas haberent. Huic autem donationi mee interfuerunt plures tam seculares nobilissimi viri quam religiosi, qui etiam inde testes existunt: Hugo, abbas Divionensis; Stephanus, abbas Cisterciensis; Bernardus, abbas de Claravalle; Girardus, frater ejus; Herbertus, abbas sancti Stephani Divionensis; Walo abbas; Raynerius de Rupe; Girardus de Castellione; Johannes de Belna et Raynardus, frater ejus; Vidricus Divionensis et Aymo, frater ejus; Carpinus, Hugo de Besua; Petrus, frater ejus; Hugo de Ysio; Oddo coccus; Uldierius, Robertus, sacrista, et alii plures.